Hvem har bestemt

Hvem har bestemt..!? er en norsk dramafilm fra 1978, regissert av Petter Vennerød etter et manus av Wam & Vennerød. Petter Vennerød spiller selv også hovedrollen i denne filmen.

 Handling 
Historien tar for seg livet til om den kompromissløse anarkisten Ottar, som er et resultat av hippietiden og et blomsterbarn fra 60-årene. Han fører en hard livsstil ved å drive husoppkupasjon, og kle seg i kvinneklær. I sin jakt på det perfekte samfunn havner han derimot lett i håpløse situasjoner. En dag går han for å kjøpe noen aviser, men blir såpass provosert av kioskeieren, at han begynner å ramponere butikken. Politiet blir tilkalt og Ottar blir tatt med til et sykehus hvor han blir utsatt for tvangsbehandling hos doktor Sirstad. Legen prøver å temme Ottars agressjon mot samfunnet, uten hell. Ottar får så sosialisten Tollak som sin nye psykolog, men behandlingen går ikke bedre. Ottar kapitulerer til slutt. Han velger å følge reglene, og blir til slutt satt fri. Ottar har nå blitt et mer avslappet menneske, men det varer ikke lenge. En dag blir han såpass forbannet på en bussjåfør og alle passasjerene at han blir arrestert på nytt igjen.

 Produksjon 
Filmen ble produsert av Mefistofilm, selskapet Wam og Vennerød grunnla for å sikre full kunstnerisk kontroll over sine prosjekter. Den ble spilt inn på et lavt budsjett, men duoens kreative løsninger og samarbeid med entusiastiske skuespillere og teknikere gjorde produksjonen mulig.

 Mottagelse 
Ved lanseringen skapte filmen stor debatt og delte både publikum og kritikere. Mange roste filmen for dens dristige tematikk og kompromissløse stil, mens andre kritiserte den for å være for moraliserende og kaotisk.

Torgrim Eggen beskrev opplevelsen av å se filmen som «å stirre inn i ditt eget speilbilde i en klosettskål.» Til tross for slike kontroversielle kommentarer, trakk filmen et solid publikum og befestet Wam og Vennerød som betydningsfulle stemmer i norsk film.

 Om filmen 
Filmen hadde kinopremiere 25. august 1978 og filmen fikk terningkast 3 av både VG, Dagbladet og Aftenposten.

 I rollene 
 Petter Vennerød – Ottar
 Sossen Krohg – Ottars mor
 Sverre Gran – Dr. Sirstad
 Stein Rosenlund – Runar
 Sølvi Wang – Fru Nelson
 Svein Sturla Hungnes – Jørgen
 Pernille Anker – Dame #2
 Rune Berg – Steinar
 David Curtis – Jesus
 Gunnar Enekjær – Entreprenør
 Aud Hammer – Dame
 Sverre Horge – Drosjesjåfør
 Knut Husebø – Lege
 Frank Iversen – Politi Hasle
 Jorunn Kjellsby – Salamidame 
 Torgeir Schjerven
 Kjell Pettersen
 Lasse Tømte
 Ellen Waaler
 Nils R. Müller
 Christian Vennerød
 Marie Takvam
 Malin Birch-Jensen 
 Tryggve Larsen
 May-Brith Nilsen 
 Einar Nomeland
 Kari Diesen

 Referanser 

 Eksterne lenker 

 Hvem har bestemt..!? hos Filmweb

Kategori:Filmer fra 1978
Kategori:Norske filmer fra 1970-årene
Kategori:Norske dramafilmer
Kategori:Norskspråklige filmer